*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**Alūksnes novada Kultūras centram**

Izskatot Alūksnes novada Kultūras centra 19.07.2023. iesniegumu Nr. ATN/1-13/23/163, kas reģistrēts Alūksnes novada pašvaldībā 19.07.2023. ar Nr. ANP/1-42/23/2557,

ņemot vērā Alūksnes novada pašvaldības Attīstības programmas 2022.-2027. gadam aktualizēta Investīciju plāna, kas apstiprināts ar Alūksnes novada pašvaldības domes 29.06.2023. lēmumu Nr. 200, 3.18. projekta ideju – Kultūras namu infrastruktūras uzlabošana,

pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu, 73. panta ceturto daļu, likuma “Par pašvaldību budžetiem” 30. pantu, Alūksnes novada pašvaldības 27.05.2010. noteikumu Nr.4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Izdalīt no atsavināšanas procesā iegūtajiem līdzekļiem finansējumu 18 324,00 EUR (astoņpadsmit tūkstoši trīs simti divdesmit četru *euro*) apmērā Alūksnes novada Kultūras centra ēkas jumta remontam.
2. Finansējumu attiecināt uz 082340 uzskaites dimensijas kodu – Alūksnes novada Kultūras centrs.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2023. gadam.
4. Lēmums stājas spēkā ar tā pieņemšanu.